La televisió digital terrestre (TDT) és una tècnica de difusió digital dels senyals de televisió que està substituint la televisió analògica convencional.
En les transmissions de TDT, la imatge, el so i els continguts interactius es transformen en informació digital.
Aquesta informació es transmet a través d'ones terrestres i es rep a través de les antenes de televisió.
- Un increment del nombre de canals de manera totalment gratuïta i un augment de l'oferta televisiva en català.
- Una millora de la qualitat, tant en la recepció com en la visualització dels senyals de televisió.
- L'accés a un ventall ampli de serveis i d'aplicacions interactives.
És un canal de freqüència radioelèctrica que permet transportar diversos canals digitals de televisió, en principi quatre, i altres serveis addicionals de dades.
Hi ha tres passos simples i senzills que s'han de seguir:
- Adaptar la nostra antena (ja sigui individual o col·lectiva).
La revisió de la qual ens l'ha de fer un instal·lador degudament registrat.
- Disposar d'un equip que ens permeti rebre el senyal digital a la nostra llar, mitjançant un descodificador extern connectat directament al nostre televisor, o bé mitjançant un televisor amb el descodificador integrat.
Tot i que l'accés a l'oferta de serveis i de continguts de la TDT és majoritàriament gratuït (existeix la TDT de pagament per a certs continguts com ara el futbol), cal fer una despesa prèvia per poder-ne gaudir.
Aquesta despesa correspon a revisar i/o adaptar l'antena (individual o col·lectiva), i a adquirir un aparell descodificador, ja sigui extern o un televisor digital integrat.
L'accés a la majoria de la oferta de la televisió digital terrestre (TDT) és oberta i gratuïta (sobretot, l'oferta de canals generals) i no requereix cap quota d'abonament.
Les úniques despeses que cal tenir en compte per accedir a les emissions digitals són les que fan referència a l'adaptació de la instal·lació col·lectiva, en el cas d'un habitatge amb antena comunitària, i a l'adquisició del descodificador de TDT.
Tanmateix, la TDT de pagament ja existeix.
Actualment hi ha GolTV i es preveu que pugui aparèixer algun canal més en un futur proper.
No obstant, la majoria dels canals continuaran sent en obert.
La televisió digital terrestre (TDT) es va desplegar progressivament a Catalunya entre el 2008 i el 2009 (prèviament TVC havia desplegat part de la seva xarxa).
A finals de l'agost del 2009, la TDT ja havia arribat a totes les comarques de Catalunya en més d'un 98% de cobertura.
La TDT revoluciona la forma de veure la televisió, atès que aporta més canals, més qualitat, tant en imatge com en so, incorpora la possibilitat de visualitzar els continguts en format panoràmic (16:9), permet gaudir del so Dolby Digital 5.1 i accedir a serveis i a aplicacions interactives.
A més a més, els usuaris es poden beneficiar de tots aquests avantatges de manera gratuïta.
La legislació estatal marcava el 3 d'abril del 2010 com a data límit de l'apagada analògica.
L'apagada analògica va ser el procés en que les emissions van deixar de ser analògiques i van passar a ser, exclusivament, digitals.
Abans de l'apagada definitiva del 30 de març del 2010, hi va haver dues fases anteriors, la fase 1 que va culminar el 30 de juliol del 2009, i la fase 2, que va finalitzar el 28 de febrer del 2010.
A Catalunya el procés d'encesa digital es va fer d'una manera progressiva i per comarques: el desplegament simultani de tots els canals de TDT va començar el 2008 i va culminar a finals del mes d'agost del 2009.
En aquest període de temps, a banda d'ampliar la cobertura de la TDT, es van dur a terme accions coordinades amb els sectors professionals perquè la població de Catalunya s'adaptés majoritàriament a la nova tecnologia.
El procés d'apagada analògica va seguir, amb alguna pròrroga, el calendari establert pel govern estatal, el qual va definir tres fases d'apagada.
Des del 30 de març de 2010, totes les emissions són digitals.